gl gl gl gl gl gl ca gl gl en it cs gl es gl gl gl gl en gl gl gl gl gl gl gl en gl gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl pl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl es
Os dicionarios enciclopédicos do CCG
A B C D E F G H I K L M N O P R S T U V Z
Dia Did Dié Dil Dím Dio Dis Dit
Fórmula enunciativa propia do drama.
Xénero literario que organiza a ficción a partir da conversa entre dous ou máis personaxes.
Do grego διάλoYoς, palabra formada polo prefixo διa- (dia– a través) e a raíz λόYoς (logos, palabra, tratado, estudo), trátase en sentido estrito dunha interacción lingüística entre dúas persoas, un eu locutor e un ti ouvinte, aínda que se emprega a miúdo como sinónimo de polílogo. Considérase a fórmula enunciativa definitoria do drama, sendo unha das modalidades da dobre enunciación. Neste sentido, e como ten sinalado Carmen Bobes Naves, o diálogo como enunciación implica a copresenza dos interlocutores en escena e a relación intrínseca entre palabra e acción, xa que boa parte do que fan os personaxes é falar entre si para desenvolver o argumento.
Como fórmula enunciativa esencial das figuras en escena, enténdese o diálogo en sentido amplo como forma do dialoxismo escénico que apela á presunción dunha espectadora ou espectador a quen se destina en última instancia todo o material sígnico da posta en escena, incluída, por suposto, a interacción lingüística. É por isto polo que, mesmo naqueles casos onde, en sentido estrito, só intervén un personaxe (monólogo, soliloquio, aparte), se considera a existencia dunha fórmula dialóxica que ten que ver coa necesidade de lle supor unha destinataria ou destinatario co fin de manter o efecto de realidade. É por isto polo que o diálogo é un mecanismo esencial na construción da ilusión escénica.
Narradora ou narrador (no teatro)
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016